
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на задание и разрешение за изработване на ПУП-ПРЗ за имот с идентификатор 07079.6.982 по КК на гр.Бургас, местност„Черна Яна“ /бивша„Караянос“/, землище кв.Д.Езерово, с цел промяна предназначението на земеделската земя – за изграждане на база за метални заготовки чрез студена обработка и изработване на ПУП-ПУР за утвърждаване на трасета за обслужващи улици и обособяване на квартали, в границите на устройствена зона 1/Пп при условията на чл.16, ал.7 от ЗУТ.
УВАЖАЕМИ ОБЩИНСКИ СЪВЕТНИЦИ,
Постъпило е заявление вх.№70-00-5502/30.08.13г. от инж. Дилян Гергов Добренов, в качеството си на управител на „Козлодуй“ ООД с искане за допускане изработване на ПУП-ПРЗ за имот с идентификатор 07079.6.982 по КК на гр.Бургас, с цел промяна предназначението на земеделската земя – за изграждане на база за метални заготовки чрез студена обработка. Заявителят е приложил документ за собственост, актуална скица от СГКК – гр.Бургас, техническо задание за изработване на плана, съгласно изискванията на чл.124, ал.7 от ЗУТ, опорен план със извадка на влезли в сила ПУП-ПРЗ и такива в процедура, съгласувателно становище с Изх.№6068/21.08.2013г. от РИОСВ-Бургас.
Преписката е внесена за разглеждане на заседание на ЕСУТ, проведено на 18.09.13г. С Решение, обективирано в Протокол №27/18.09.13г., по т.20 от дневния ред ЕСУТ констатира, че са налице условия за  изработване на ПУП-ПРЗ за имот с идентификатор 07079.6.982 по КК на гр.Бургас, местност„Черна Яна“ /бивша„Караянос“/, землище кв.Д.Езерово, с цел промяна предназначението на земеделската земя – за изграждане на база за метални заготовки чрез студена обработка при условията на чл.124а, ал.1 от ЗУТ, с указания да се изготви и ПУП-ПУР за утвърждаване на трасета за обслужващи улици и обособяване на квартали, в границите на устройствена зона 1/Пп при условията на чл.16, ал.7 от ЗУТ, в обвръзка  с вече разработени, одобрени и влезли в сила такива.
Съгласно действащия ОУП на гр.Бургас имотът попада в бъдещото разширение на строителните граници на населеното място, в устройствена зона 1/Пп – предимно производствена устройствена зона, за застрояване основно с производствени, складови, административни, търговски и обслужващи сгради и съоръжения. Допускат се изграждане на жилищни сгради и общежития на работниците, магазини и заведения за обществено хранене, хотели, здравни заведения, професионални гимназии, професионални бази и сгради на научно – експериментални бази. Не се допускат прозводства с вредни отделяния. За зоната важат следните градоустройствени показатели за застрояване: Пл.застр. до 80%, Кинт. до 2.5, Нк.к. до 10м /3ет./, Пл.озел. до 20%. 
Имотът е разположен югозападно от регулационните граници на кв.Долно Езерово, през съществуващия ж.п.ареал, който разделя населеното място и устройствената зона, на границата с устройствена зона 2/Оз по действащия ОУП на гр.Бургас. За част от имотите в територията има изработен подробен устройствен план – план за улична регулация на обслужваща улица с о.т.2 – о.т.5 - о.т.6 – о.т.7 - о.т.8 – о.т.9 - о.т.10 – о.т.11 за имоти в бивш масив 64, местност„Черна Яна“ /бивша„Караянос“/, землището на кв.Д.Езерово, гр.Бургас и обособяване на нов квартал 99, в устройствена зона 1/Пп, предвидена за разширение на кв.Долно Езерово, гр.Бургас.

В заданието е посочено, че  проектът за ПУП – ПРЗ ще бъде изготвен върху актуална извадка от КК на гр.Бургас, в съответствие с изискванията на Наредба №7/МРРБ за ПНУОВТУЗ и ЗУТ, в обем и съдържание, съгласно изискванията на Наредба №8/МРРБ за ОСУСП.
Предвид изложеното, на основание чл.21, ал.1, т.11 от ЗМСМА, чл.124а, ал.1 и чл.124б, ал.1 от ЗУТ, предлагам Общинският съвет Бургас да вземе следното:
Р Е Ш Е Н И Е
На основание чл.124а, ал.1 и ал.5 от ЗУТ, във връзка с чл.108, ал.2, чл.109, ал.2, чл.110, ал.1, т.1, чл.112, ал.1 и чл.124б, ал.1 от ЗУТ, Общински съвет Бургас одобрява задание за изработване на Подробен устройствен план – План за регулация и застрояване за изработване на ПУП-ПРЗ за имот с идентификатор 07079.6.982 по КК на гр.Бургас, местност„Черна Яна“ /бивша„Караянос“/, землище кв.Д.Езерово, с цел промяна предназначението на земеделската земя – за изграждане на база за метални заготовки чрез студена обработка и разрешава изработване на ПУП-ПРЗ за имот с идентификатор 07079.6.982 по КК на гр.Бургас, местност „Черна Яна“ /бивша„Караянос“/, землище кв.Д.Езерово, с цел промяна предназначението на земеделската земя – за изграждане на база за метални заготовки чрез студена обработка, в границите на устройствена зона 1/Пп по действащия ОУП на гр.Бургас.

ПУП да се изготви при условията на чл.16 от ЗУТ, в обем и съдържание, съгласно изискванията на Наредба №8/МРРБ за ОСУСП. 
Решението да се разгласи по реда на чл.124б, ал.2 от ЗУТ.
Приложения: Заявление вх.№70-00-5502/30.08.13г.; документ за собственост; актуална скица от СГКК – гр.Бургас; техническо задание, съгласно чл.124, ал.7 от ЗУТ; опорен план със извадка на влезли в сила ПУП-ПРЗ и такива в процедура; съгласувателно становище с Изх.№6068/21.08.2013г. от РИОСВ-Бургас; Протокол-Решение №27/18.09.13г., по т.20 от дневния ред на ЕСУТ; извадка от действащия ОУП на гр.Бургас.

